Title: Prekladacia správa
Author: tomkova k
Last saved by: jost

Predkladacia správa

Materiál „Postup pri úprave finančných plánov programových dokumentov“ (ďalej len postup) je vypracovaný za účelom definovania rámcových postupov pri prípadných realokáciach a úpravách finančných plánov v rámci Rámca podpory spoločenstva/Národného rozvojového plánu na obdobie 2004-2006 na základe výsledkov „cielenej priebežnej evaluácie pokroku v implementácii NRP“. 

Predložený dokument sa vzťahuje na všetky riadiace orgány a platobný orgán pre štrukturálne fondy. 

Postup definuje podmienky, podľa ktorých je potrebné postupovať pri akejkoľvek úprave finančných plánov programových dokumentov, vrátane finančných realokácií. Materiál definuje rôzne druhy úprav, podľa toho, či si vyžadujú schválenie Národným monitorovacím výborom, vládou SR alebo aj súhlas Európskej komisie a následne úpravu rozhodnutia Európskej komisie o schválení daného programu. 

Materiál bol predmetom medzirezortného pripomienkového konania, pričom všetky zásadné pripomienky boli akceptované alebo odstránené na rozporovom konaní. Materiál sa do vlády predkladá bez rozporov.

Materiál nemá žiadny dopad na štátny rozpočet, zamestnanosť, ani životné prostredie.